אברהם צהלון

אברהם בן יצחק צהלון (נולד ב-1568/9) היה רב ומקובל בצפת ובבגדאד במאה ה-16.

 ביוגרפיה 
נולד בשנת 1568 בערך ליצחק ולבתו (או נכדתו) של יצחק קארו.אברהם הלל, מבוא לספר ישע אלוהים, ירושלים תשע"ח גדל בצפת משם נסע ולבסוף התיישב בבגדאד בשנת שכ"ג. על נדודיו כתב:

בבגדאד, בעזרת ספרייתו הפרטית של הגביר יצחק טיבה שפתח בפניו את ביתו, ישב  וחיבר את ספריו. ספרו מרפא לנפש, בו פירושים של צהלון על העתקות של תיקוני האר"י לעבירות שונות, צוטט על ידי מקובלים רבים בדורות שאחריו, וממנו עיבד, בתוספת קונטרסים אחרים, מנחם עזריה מפאנו את חיבורו "תיקוני תשובה". ספר זה היה הראשון שנדפס מבית מדרשו של האר"י. כרבים מרבני צפת בדורו, חיבר גם הוא פירוש על מגילת אסתר.מאיר בניהו, ההגות שבפירושי המגילות לרבי אלישע גאליקו, בתוך: אסופות: ספר שנה למדעי היהדות, ספר רביעי, ירושלים: יד הרב נסים, ה'תש"נ, עמ' עה צהלון מצוטט בספר חמדת ימים בכינוי נר"ו. מחלוקת בנוגע לשטר חוב שנמצא בידי יורשיו נזכרת בשו"ת המבי"ט.חלק ג' סימן ל"ה

 חיבוריו 
 יד חרוצים (ונציה שנ"ה) - על לוח השנה, דרכי קביעת הלוחות וסדרי לוחות הנוצרים והמוסלמים.
 ישע אלוהים (ונציה שנ"ה) - פירוש על מגילת אסתר. צהלון התחיל לחברו בבגדד בשנת שנ"ב.
 מרפא לנפש (ונציה שנ"ה) - הנחיות לתשובה ותיקון עבירות מהאר"י עם פירוש ודרוש לדרכי היראה והתשובה.

 לקריאה נוספת 
 אברהם הלל, מבוא לספר ישע אלוהים, ירושלים תשע"ח
 אליקים כרמולי, תולדות גדולי ישראל, 1828, עמ' קו

 קישורים חיצוניים 




 ספריו 







 הערות שוליים 

קטגוריה:פרשני מגילת אסתר
קטגוריה:ילידי המאה ה-16
קטגוריה:אנשי היישוב הוותיק ילידי ארץ ישראל
קטגוריה:מקובלים
קטגוריה:אנשי היישוב הוותיק ילידי ארץ ישראל במאה ה-16